**Ceață**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un poet priveşte de la fereastra etajului 10.

Prin faţa geamului sãu stoluri de pãsãri

taie cu aripile ceaţa,

halucinant o desfac în fâşii.

„Ce minunat! exclamã poetul.

sã vezi atâtea pãsãri

zburând în faţa ta

prin ceaţa acestei dimineţi!

Pare cã ferestrele

sunt hublourile unei nave,

iar pãsãrile negre -

valuri care curg, curg,

în flux şi reflux.

Luaţi-mã şi pe mine cu voi,

pãsãri ce rãzbateţi prin ceaţã!"

Iar glasul lui se amestecã

cu ţipetele de pãsãri

care curg, curg…

De partea cealaltã, peste drum,

în faţa zborului dezlãnţuit

vede spitalul cenuşiu,

cu ferestre, multe ferestre,

luminate de o luminã artificialã bolnavã,

aburite de rãsuflãri bolnave,

de spaime şi dureri

ale unor ochi muribunzi,

care se vãd prin ceaţã.

O altfel de ceaţã,

care tulburã

perdeaua insesizabilã dintre viaţã şi moarte.

Jos, strãzile - un furnicar.

O cerşetoare cântã aceeaşi litanie,

din minut în minut,

obsesiv,

şi-un clopot o îngânã, cu dangãtul

înecat de-atâta ceaţã:

"Un bãnuţ, domnule!

Un bãnuţ, doamnã!"

Pe lângã ea viaţa trece nepãsãtoare,

grãbitã,

într-un sens haotic,

ca un stol mare de pãsãri

cu aripile legate prin ceaţa densã, densã:

maşini claxonând într-o goanã infernalã,

oameni mergând grãbiţi spre serviciu,

mame cu copii de mânã,

pe care-i târâie pe un drum

ce pare cã nu e al lor,

doi îndrãgostiţi ce se sãrutã

în vãzul tuturor,

trei adolescente cu cãşti în urechi

ce traverseazã râzând

pe culoarea roşie a semaforului…

Şi pentru prima datã

poetul simte frigul acestui spaţiu de jos,

un spaţiu intermediar

între zborul în valuri al pãsãrilor

şi spaimele ochilor bolnavi

pe care îi vede prin geamurile aburite

ale spitalului.

Pentru prima datã,

nu se mai recunoaşte,

nu mai ştie cãrui spaţiu aparţine,

în timp ce aripile-i tremurã, legate,

şi tulburã cu fâlfâirea lor bolnavã

perdeaua insesizabilã

dintre viaţã şi moarte…